钦定古今图书集成/明伦汇编/官常典/第597卷 > 蓝璧
## 钦定古今图书集成/明伦汇编/官常典/第597卷 > 蓝璧

按《瑞州府志》：“璧，字完卿，高安人。嘉靖进士，改庶吉士，
迁户科给事中。疏请用饬法，甦民庶，振军旅，深切时
艰。改礼科。时上意修元，璧，以忤旨廷杖，颇有直声。出
陞湖广参政，历四川按察使，山东、广东布政使，俱有
治绩。在蜀苏淹狱，在粤清番税，人尤称之。以违时被
谤归。言者屡荐起用，未果，论者惜焉。”